open-index/open-wikipedia-markdown huggingface dataset:
Dichelus

***Dichelus*** er en slekt av biller som hører til familien oldenborrer og har larver som eter planterøtter.

## Utseende
Artene i denne slekten er overflatisk svært like på artene i slekten *[[Heterochelus]].* Små til middelsstore, kraftige oldenborrer, hannene med kraftig forstørrede bakbein. Kroppen har mørk grunnfarge, men er mer eller mindre tett kledt med lysere skjell.

## Levevis
De voksne billene er dagaktive og finnes helst på blomster, der de eter pollen og nektar.

## Utbredelse
Slekten er utbredt i Afrika, mest i den sørlige delen.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
****** Hopliini-gruppen
******* Stammen Heterochelini 
******** Slekten *Dichelus* Lepeletier & Audinet-Serville, 1828 
********* *[[Dichelus acanthopus]]* (Burmeister, 1844)
********* *[[Dichelus albolineatus]]* Schein, 1958
********* *[[Dichelus andreaei]]* Kulzer, 1960
********* *[[Dichelus collaris]]* Kulzer, 1960
********* *[[Dichelus denticeps]]* (Wiedemann, 1821)
********* *[[Dichelus dentipes]]* (Fabricius, 1781)
********* *[[Dichelus duplosquamosus]]* Schein, 1958
********* *[[Dichelus expansus]]* Péringuey, 1902
********* *[[Dichelus expositus]]* Harold, 1879
********* *[[Dichelus femoratus]]* (Thunberg, 1818)
********* *[[Dichelus flavimanus]]* (Burmeister, 1855)
********* *[[Dichelus flavipennis]]* Blanchard, 1851
********* *[[Dichelus fulvipennis]]* Kulzer, 1960
********* *[[Dichelus holosericeus]]* (Burmeister, 1844)
********* *[[Dichelus holosquamosus]]* Schein, 1958
********* *[[Dichelus kochi]]* Schein, 1958
********* *[[Dichelus laticollis]]* (Burmeister, 1844)
********* *[[Dichelus lucidus]]* Péringuey, 1902
********* *[[Dichelus luctuosus]]* Péringuey, 1902
********* *[[Dichelus lugubris]]* Kulzer, 1960
********* *[[Dichelus minimus]]* Kulzer, 1960
********* *[[Dichelus minor]]* Schein, 1958
********* *[[Dichelus niger]]* (Wiedemann, 1821)
********* *[[Dichelus nitidissimus]]* (Burmeister, 1844)
********* *[[Dichelus pallidipennis]]* Blanchard, 1851
********* *[[Dichelus peringueyi]]* Schein, 1958
********* *[[Dichelus platynomus]]* (Burmeister, 1844)
********* *[[Dichelus pseudoluctuosus]]* Schein, 1958
********* *[[Dichelus pseudovittatus]]* Schein, 1958
********* *[[Dichelus purelli]]* Kulzer, 1960
********* *[[Dichelus simplicipes]]* (Burmeister, 1844)
********* *[[Dichelus subpilosus]]* Nonfried, 1891
********* *[[Dichelus tibialis]]* Kulzer, 1960
********* *[[Dichelus villosus]]* (Burmeister, 1844)
********* *[[Dichelus vittatus]]* (Burmeister, 1844)
********* *[[Dichelus zuluanus]]* Péringuey, 1902

## Kilder
* Liste over artene

## Eksterne lenker
*
Kolbjørn

**Kolbjørn** er et norsk og færøysk mannsnavn.

## Etymologi
*Kolbjørn* er en norsk og færøysk form av det norrøne navnet *Kolbjǫrn*, som er sammensatt av *kolr*, «kull» (synonym for «svart, mørk»), og *bjǫrn*, «bjørn». *Kolbjǫrn* kan også være dannet som en variant av *Kolbeinn*.

*Kolbjörn* er en islandsk og svensk skrivemåte av navnet.

## Utbredelse
*Kolbjǫrn* er ikke kjent brukt i noen runeinnskrifter fra vikingtiden, så navnet var neppe mye utbredt i Norden på den tiden. Formen *Kulbæinn* er kjent i fire innskrifter, noe som også er relativt lite. *Kolbjørn* var et vanlig navn i Norge i middelalderen. Over 40 forskjellige personer med navnet er nevnt i Regesta Norvegica. I nyere tid har navnet vært mest populært på begynnelsen av 1900-tallet, men var ikke blant de mest brukte navnene.

*Kolbjørn* har norsk navnedag 9. juni, som er Kolumbamesse.

Navnet er mest utbredt i Norge, men er ikke blant de mest brukte.

|}

## Kjente personer med navnet
Personene i listen er ordnet kronologisk etter fødselsår.
*Kolbjørn Varmann (1904&ndash;1980), norsk prest og politiker
*Kolbjørn Brekstad (1932&ndash;2019), norsk forfatter
*Kolbjørn Haarr (født 1960), norsk næringslivsleder
*Kolbjørn Brønnick norsk professor i nevropsykologi

## Referanser


## Eksterne lenker
Echyra

***Echyra*** er en slekt av biller som hører til familien oldenborrer og har larver som eter planterøtter.

## Utseende
Små til middelsstore, avlangt-ovale, mørkbrune oldenborrer. Oversiden er mer eller mindre tett kledt med lyse skjell. Beina er kraftige, men ikke så påfallende som hos mange andre Hopliinae.

## Levevis

## Utbredelse
Slekten er endemisk for Madagaskar, Komorene og omkringliggende øyer (Maskarenene).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
****** Hopliini-gruppen
******* Stammen Madahopliini Lacroix, 1997
******** Slekten *Echyra*  Erichson, 1847 
********* *[[Echyra alternata]]* Lacroix, 1997
********* *[[Echyra castanea]]* Lacroix, 1997
********* *[[Echyra decorsei]]* Lacroix, 1997
********* *[[Echyra delphinensis]]* Lacroix, 1997
********* *[[Echyra denisae]]* Lacroix, 1997
********* *[[Echyra elegans]]* Lacroix, 1997
********* *[[Echyra elongata]]* Lacroix, 1997
********* *[[Echyra grisea]]* Lacroix, 1997
********* *[[Echyra griveaudi]]* Lacroix, 1997
********* *[[Echyra latecostata]]* (Fairmaire, 1901)
********* *[[Echyra lokobensis]]* Lacroix, 1997
********* *[[Echyra margaritacea]]* (Burmeister, 1844)
********* *[[Echyra marmorea]]* (Blanchard, 1851)
********* *[[Echyra morio]]* (Burmeister, 1844)
********* *[[Echyra nasuta]]* Lacroix, 1997
********* *[[Echyra oberthuri]]* Lacroix, 1997
********* *[[Echyra perrieri]]* Lacroix, 1997
********* *[[Echyra perroti]]* Lacroix, 1997
********* *[[Echyra pruinosa]]* (Fairmaire, 1903)
********* *[[Echyra robinsoni]]* Lacroix, 1997
********* *[[Echyra semissaria]]* Lacroix, 1997
********* *[[Echyra setosa]]* Lacroix, 1997
********* *[[Echyra squarrosa]]* (Burmeister, 1844)
********* *[[Echyra stigmatopyga]]* (Fairmaire, 1901)
********* *[[Echyra tenuitarsis]]* (Fairmaire, 1903)
********* *[[Echyra tsaratanensis]]* Lacroix, 1997
********* *[[Echyra umbrina]]* (Fairmaire, 1886)

## Kilder
* Oversikt over artene

## Eksterne lenker
* 
* Bilde av ''Echyra elegans''
* Bilde av ''Echyra umbrina''
Zapataspurv

**Zapataspurv** (*Torreornis inexpectata*) er en spurvefugl og den eneste arten i slekten *Torreornis* i familien buskspurver. Arten er endemisk til Cuba.

## Underarter og utbredelse
Det er beskrevet 3 underarter av zapataspurv:
* *Torreornis inexpectata inexpectata* ( Barbour & J. L. Peters, 1927) - forekommer på Zapata halvøya i det vestlige Cuba.
* *Torreornis inexpectata sigmani* (Spence & B. L. Smith, 1961) - forekommer i kysteregionen in provinsen Guantánamo på det sørøstlige Cuba.
* *Torreornis inexpectata varonai* (Regalado Ruiz, 1981)  - forekommer på øya Cayo Coco nord fra Cuba.

## Referanser


## Eksterne lenker
* 
* 
* 
* Birdlife Species Factsheet: ''Torreornis inexpectata''. Besøkt 2015-06-22.
* IBC - The Internet Bird Collection: ''Torreornis inexpectata''. Besøkt 2015-06-22.
* Clements, J. F., T. S. Schulenberg, M. J. Iliff, D. Roberson, T. A. Fredericks, B. L. Sullivan, and C. L. Wood. 2015. ''The eBird/Clements checklist of birds of the world: v2015''. Besøkt 2015-09-24.
* Zapataspurv fotogalleri  VIREO. Besøkt 2015-06-22.
Kaptein Sabeltanns sjørøverfest

**Kaptein Sabeltanns sjørøvefest** er et musikkshow bygget rundt en rekke av de mest kjente sangene fra Kaptein Sabeltanns da 23 år lange historie. Forestillingen hadde urpremiere 19. januar 2013, og ble spilt på Chat Noir i Oslo i vintermånedene januar og februar. Regien var ved Bjørn Sæter, koreografi ved Helén Vikstvedt, scenografi ved Per Olav Austdahl, og musikk ved Terje Formoe, Stein Berge Svendsen, og Alf Emil Eik.

## Sanger
* Sjørøvernatt (fremført av Terje Formoe i sivil)
* Abra Havn (fremført av sjørøverne)
*Om hundre år (fremført av sjørøverne)
*Langemanns sang (fremført av Langemann)
* Når jeg endelig kommer hjem (fremført av Langemann)
* Livet er herlig (fremført av sjørøverne)
* Venner (fremført av sjørøverjenta)
* Så lenge det seiler skuter (fremført av sjørøverjenta)
* Pelle og Pysas duell (fremført av Pelle og Pysa)
* Grevens sang (fremført av Greven av Gral)
* Heksesangen (fremført av Miriam av Gral)
* Kongen på havet (fremført av Sjørøverjenta og kaptein Sabeltann)
* Plankesangen (fremført av kaptein Sabeltann og sjørøverne)
* Blant alle pirater (fremført av kaptein Sabeltann og sjørøverne)
* Er du klar? (fremført av kaptein Sabeltann og sjørøverne)
* Vi seiler vår egen sjø (fremført av kaptein Sabeltann og sjørøverne)
* Kongens sang (fremført av kaptein Sabeltann)
* Sjørøverne kommer (fremført av kaptein Sabeltann og sjørøverne
* Jeg kommer alltid tilbake (fremført av kaptein Sabeltann og sjørøverne)

## Medvirkende
* Terje Formoe som kaptein Sabeltann
* Håvard Bakke som Langemann og Greven av Gral
* Janne Formoe som Sjørøverjenta
* Siw Anita Andersen som sjørøver og Miriam av Gral
* Tor Sigbjørnsen som Benjamin
* Kai Kenneth Hanson som Pelle  pirat
* Frank Ole Sætrang som Pysa pirat
* Trond Andre Hansen som danser
* Chenno Tim som danser
* Gabrielle Bakke som danser
* Malin Skjolde som danser

## Produksjonen
* Regissør - Bjørn Sæter
* Koreograf - Helén Vikstvedt
* Scenograf - Per Olav Austdahl
* Idé og manus - Terje Formoe
* Tekst og musikk - Terje Formoe, bortsett fra Grevens sang (Alf Emil Eik-Terje Formoe) og Heksesangen (Stein Berge Svendsen-Terje Formoe)
* Musikalsk produsent, arrangør, med mer - Alf Emil Eik
* Produksjonskordinatorer - Nicholas Khandji, Stian Næss, og Kjetil Lyseggen
* Kostymedesigner - Elise M. Bruun
* Modist - Ellen W. Thommesen
* Påkleder og scenearbeider - Ida Lome Brevik
* Maske- og parykkansvarlig - Ila Ambjørnsen
* Lydtekniker - Roar Andrassen
* Lysdesign og lystekniker - Lars Lunder
* Følgespotkjørere - Anni Andersson og Marius A. Ilerød
* Rigg og effekter - Oberon Tech AS
* Salg og PR-ansvarlig - Jørn Knutsen

#### På Chat Noir
* Daglig leder - Bjørn Heiseldal
* Produksjonsteknisk sjef - Torvid Seljevold Fladmoe
* Økonomi- og administrasjonssjef - Pia Bergersen
* Salg- og markedssjef - Jørn Knutsen
* Arrangementansvarlig - Vår Fasting
* Billettansvarlig - Erika Sornede

## Eksterne lenker
* "Festklare sjørøvere"
* "Festklare sjørøvere side 2"
* "Betrodde landkrabber"
* Kaptein Sabeltanns sjørøverfest på Chatnoir.no
Copa América 1926

**Copa América 1926** eller **Campeonato Sudamericano de Fútbol 1926** var den 10. utgaven av Copa América, det søramerikanske mesterskapet i fotball. Det blei organisert av CONMEBOL og arrangert i Santiago, Chile, fra 12. oktober til 3. november 1926. 

## Deltakerland

* 
* 
* (arrangør)
* 
* 

## Arena

## Gruppespill

### Gruppe A
#### Tabell

#### Kamper

## Eksterne lenker
* Copa América 1926 i rsssf.com
Torgrim

**Torgrim** er et norsk mannsnavn med norrøn opprinnelse.

## Etymologi
*Torgrim* har opprinnelse i norrøne *ÞórgrímR*, som er dannet av *þórr*, «torden», og *grímr*, «maskert person».

## Utbredelse
*Þorgrímr* var et vanlig mannsnavn på Island og antakelig også i Norge i vikingtiden. Over 40 forskjellige personer med navnet er nevnt i Landnåmabok. *ÞórgrímR* er kjent brukt i seks runeinnskrifter fra vikingtiden. *Torgrim* er kjent brukt i Norge i middelalderen. Over 40 forskjellige personer med navnet er nevnt i Regesta Norvegica, men navnet var ikke blant de alle mest brukte. Navnet har også senere vært mindre brukt.

*Torgrim* har norsk navnedag 6. juli.

Navnet er i dag mest populært på Island, i formen *Þorgrímur*, men er ikke blant de mest brukte.

|}

## Kjente personer med navnet
Personene i listen er ordnet kronologisk etter fødselsår.
* Torgrim Castberg (1874–1928), norsk fiolinist
* Torgrim Sollid (født 1942), norsk folkemusiker, komponist og jazzmusiker
* Torgrim Eggen (født 1958), norsk forfatter, journalist og musiker
* Torgrim Holte (født 1966), norsk illusjonist, hypnotisør og entertainer
* Torgrim Sommerfeldt (født 1989), norsk basketballspiller
* Torgrim Reitan, norsk konserndirektør
* Torgrim Vole (1983–2022), norsk frikjører

## Referanser


## Eksterne lenker
Hvitstripepraktekorn

**Hvitstripepraktekorn** (*Calloscirius prevostii*) er et ekorn som lever i Sørøst-Asia. Den er et av de mest fargerike pattedyrene. Det har svart rygg, kastanjerød buk og en bred, skinnende hvit stripe langs flankene fra nesetippen til låret. Det lever i trærne og er aktivt i skumringen. Kosten består av frukt, myke frø, fettrike nøtter og knopper, så vel som termitter, maur, larve og fugleegg. Det lever alene eller i små familieflokker, og kommuniserer med fugleliknende rop og ved og ved og signalisere med den buskete halen. Etter en drektighetstid på 46-48 dager blir 2-3 unger født i et stort bol av kvister og blader i et hult tre eller i greinverket.

## Litteratur
* 
* 

## Eksterne lenker
*
Michaeloplia

***Michaeloplia*** er en slekt av biller som hører til familien oldenborrer og har larver som eter planterøtter.

## Utseende
Små til middelsstore, brunlige oldenborrer. Hannene har forstørrede bakbein. Oversiden er mer eller mindre tett kledt med lyse skjell.
## Levevis

## Utbredelse
Slekten er endemisk for Madagaskar, Komorene og omkringliggende øyer (Maskarenene).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
****** Hopliini-gruppen
******* Stammen Madahopliini Lacroix, 1997
******** Slekten *Michaeloplia* Lacroix, 1997 
********* *[[Michaeloplia alboscutata]]* Lacroix, 1997
********* *[[Michaeloplia diversa]]* Lacroix, 1997
********* *[[Michaeloplia elongata]]* Lacroix, 1997
********* *[[Michaeloplia fallaciosa]]* Lacroix, 1997
********* *[[Michaeloplia fusca]]* Lacroix, 1997
********* *[[Michaeloplia griveaudi]]* Lacroix, 1997
********* *[[Michaeloplia jacobusi]]* Lacroix, 1997
********* *[[Michaeloplia libita]]* Lacroix, 1997
********* *[[Michaeloplia lokobensis]]* Lacroix, 1997
********* *[[Michaeloplia marmorata]]* Lacroix, 1997
********* *[[Michaeloplia michaeli]]* Lacroix, 1997
********* *[[Michaeloplia minuta]]* Lacroix, 1997
********* *[[Michaeloplia montana]]* Lacroix, 1997
********* *[[Michaeloplia obscura]]* Lacroix, 1997
********* *[[Michaeloplia ocellata]]* Lacroix, 1997
********* *[[Michaeloplia opaca]]* Lacroix, 1997
********* *[[Michaeloplia pauliani]]* Lacroix, 1997
********* *[[Michaeloplia peyrierasi]]* Lacroix, 1997
********* *[[Michaeloplia pilosa]]* (Blanchard, 1851)
********* *[[Michaeloplia plagulata]]* (Fairmaire, 1897)
********* *[[Michaeloplia prolata]]* Lacroix, 1997
********* *[[Michaeloplia ralla]]* Lacroix, 1997
********* *[[Michaeloplia tristis]]* Lacroix, 1997
********* *[[Michaeloplia velutina]]* (Fairmaire, 1897)
********* *[[Michaeloplia vicaria]]* Lacroix, 1997

## Kilder
* Oversikt over artene

## Eksterne lenker
* 
* Bilde av ''Michaeloplia jacobusi''
* Bilde av ''Michaeloplia plagulata''
Stiftelsesklagenemnda

**Stiftelsesklagenemnda** er en norsk statlig nemnd som ble opprettet 1. juli 2015. Nemnda avgjør klager på enkeltvedtak fattet av Stiftelsestilsynet i medhold av stiftelsesloven, dekningsloven, arvelova og samvirkelova.

Nærings- og fiskeridepartementet er klageinstans for nemndas avgjørelser om partsinnsyn etter forvaltningsloven, samt avgjørelser i saker etter offentleglova.

## Medlemmer
Stiftelsesklagenemnda har en leder og to medlemmer som oppnevnes av Norges regjering. Fra 2019 består den av:

* Gudmund Knudsen (leder)
* Henning Sollid
* Kamilla Silseth

## Referanser
Askil

**Askil** er et norsk og dansk mannsnavn med norrøn opprinnelse.

## Etymologi
*Askil* er en moderne form av norrøne *Áskæll* og *Áskell*, som er kortformer av *Ásketill*. Navnet er dannet av *áss*, «gud», og *ketill*, «kjele, hjelm». *Askild* er en annen skrivemåte av navnet. *Áskell* er en islandsk form av navnet.

## Utbredelse
Formen *Oscytel* er kjent brukt i England på 900- og 1000-tallet. *Áskæll* eller *Æskæll* er kjent brukt i 27 runeinnskrifter fra vikingtiden, så navnet var antakelig utbredt i Norden på den tiden. *Askjell* var et vanlig navn i Norge i middelalderen. Over 40 forskjellige personer med navnet er nevnt i Regesta Norvegica. Navnene har siden vært mindre brukt.

*Ansketil* eller *Asketil* var vanlige navn i England fram til 1200-tallet.

Navnet er i dag mest utbredt på Island, i formen *Áskell*, men er ikke blant de mest brukte.

|}

## Kjente personer med navnet
Personene i listen er ordnet kronologisk etter fødselsår.
*Askild Hagen (født 1964), norsk manusforfatter
*Askild Vik Edvardsen (født 1973), norsk filmfotograf
*Askil Holm (født 1980), norsk musiker
*Askild Bryn (født 1987), norsk sjakkspiller

## Referanser


## Eksterne lenker
Dean Court

**Dean Court** er hjemmebanen til AFC Bournemouth og ligger i byen Bournemouth i Sør-England. 

## Historikk
Stadionet ble bygget i 1910 og fikk en omfattende ombygging i 2001 hvor banen ble snudd 90 grader og den ble gjenåpnet med tre tribuneseksjoner med en kapasitet på 9.600. Den siste seksjonen ble bygget i løpet av sommeren 2013. Den har per 2015 en kapasitet på 11&nbsp;700. Tilskuerrekorden på 28&nbsp;799 ble satt i en kamp i FA-cupen mot Manchester United i 1957.
Stadionet har hatt flere navn på grunn av sponsorer. 2001 til 2011 het det Fitness First Stadium fra treningskjeden Fitness First. Fra juli 2011 til februar 2012 het det Seward Stadium fra Seward Motor Group. Dette firmaet gikk konkurs i februar 2012 og firmaet Goldands kjøpte rettighetene til stadion-navnet. Før sesongen 2015-16 kjøpte forsikringsselskapet Vitality rettigheten til navnet på stadionet og det ble omdøpt til Vitality Stadium.

## Bilder av stadionet

King's Park, AFC Bournemouth - geograph.org.uk - 638680.jpg|Østre tribune i 2007
King's Park, Fitness First Stadium - geograph.org.uk - 644340.jpg|Stadionet i 2007 fra utsiden før den siste tribunen ble bygget.
DeanCourtPanorama.jpg|Bilde fra kortside i 2007. Motstående kortside er ikke bygget.
Deancourt 14092013 vblackpool.jpg|Stadionet i 2013 med alle seksjoner bygget.

## Referanser


## Eksterne lenker
*
U21-EM i fotball for menn 2015

**U21-EM i fotball for menn 2015** ble spilt i Tsjekkia i perioden 17. til 30. juni og var det 20. europamesterskapet i fotball for U-21. UEFA utpekte 20. mars 2012 Tsjekkia som vertsland. Spania var regjerende mestere fra 2013-EM, men klarte ikke å kvalifisere seg til 2015-mesterskapet.

Turneringen ble vunnet av Sverige etter straffesparkkonkurranse i finalen mot Portugal. For å nå finalen slo de henholdsvis Danmark og Tyskland i semifinalene.

De fire semifinalistene kvalifiserte seg til Sommer-OL 2016 i Brasil. Det ville blitt arrangert en olympisk playoffkamp mellom lagene på tredjeplass i hver gruppe, dersom England hadde vært et av de fire semifinalelagene, ettersom England ikke er en olympisk nasjon.

## Kvalifiserte lag
Følgende åtte lag kvalifiserte seg til sluttspillet:

* 
* 
* 
* 
* 
* 
*  (vertsnasjon)
* 

## Arenaer
Fire fotballstadioner ble benyttet under U21-EM i Tsjekkia. Semifinalene ble spilt på Andrův stadion og Generali Arena, mens finalen ble spilt på Eden Arena.

## Dommere
Fotballdommere fra seks ulike land ble annonsert for sluttspillet:

## Format
Turneringen besto av to grupper à fire lag. De to øverste lagene fra hver gruppe gikk videre til utslagsrundene. Spillerne som deltok måtte ikke være født før tidligst 1. januar 1992.

## Seeding
Trekningen for gruppespillet fant sted 6. november 2014 i Praha. England – det høyest rangerte laget – og vertsnasjonen Tsjekkia ble førsteseedet. Disse lagene ble dermed trukket inn i separate grupper, hvilket også var tilfelle for lagene som var rangert som nummer to og tre; Italia og Tyskland. De resterende fire landene var ikke seedet og ble plassert i de gjenværende plassene i de to firelagsgruppene.

## Gruppespill
### Gruppe A

----

----

----

----

----

### Gruppe B

----

----

----

----

----

## Sluttspill

### Semifinaler

----

### Finale

## Referanser


## Eksterne lenker
*
Bergen Roller Derby Klubb

**Bergen Roller Derby Klubb** er Bergens første roller derby-klubb, opprettet i 2012. Klubben er medlem av Norges Skøyteforbund. Klubben ble januar 2019 medlem av Women's Flat Track Derby Association (WFTDA).

Laget i klubben kaller seg Wet City Rollers.

## Kilder
*Enhetsregisteret Bergen Roller Derby Klubb : 999 508 278

## Eksterne lenker
* Wet City Rollers offisielle Facebookside https://www.facebook.com/WetCityRollersBergenRollerDerby
Ted 2

***Ted 2*** er en amerikansk filmkomedie fra 2015. Filmen er regissert av Seth MacFarlane, som også har stemmen til tittelrollen Ted, og har vært med på å skrive manuset sammen med Alec Sulkin og Wellesley Wild. Mark Wahlberg, Amanda Seyfried og Morgan Freeman spiller også i filmen.

Filmen er en oppfølger til *[[Ted (film)|Ted]]* (2012).

## Handling
Ted gifter seg med Tami-Lynn, kjæresten hans fra den første filmen, og paret prøver å få barn sammen, mens Ted spør bestevennen John om å gi sperm for kunstig befruktning. Imidlertid, for å få foreldrerett til barnet, må han bevise overfor retten at han er et menneske.

## Rolleliste
* Mark Wahlberg som John
* Seth MacFarlane som Ted (stemme)
* Tara Strong som Teds "I Love You" funksjon (ikke i rulletekst)
* Amanda Seyfried som Samantha
* Jessica Barth som Tami-Lynn
* Morgan Freeman som Patrick Meighan
* Patrick Warburton som Guy
* Michael Dorn som Rick
* Bill Smitrovich som Frank
* John Slattery som Shep Wild
* Sam J. Jones som seg selv
* Cocoa Brown som Joy
* John Carroll Lynch som Tom Jessup
* Ron Canada som Judge
* Liam Neeson som Customer
* Dennis Haysbert som Fertility Doctor
* Patrick Stewart som forteller (stemme)
* Tom Brady som seg selv
* Jay Leno som seg selv
* Jimmy Kimmel som seg selv
* Kate McKinnon som seg selv
* Bobby Moynihan som seg selv
* Taran Killam som seg selv
* Tara Strong som Ted Toy (stemme)
* Avan Jogia som Loverboy at Comic-Con (ukredittert)

## Annet
* Mila Kunis kunne ikke gjenta sin rolle fra den første filmen fordi hun var gravid under filmingen.

## Eksterne lenker
* 
*
Imperiali kvote

**Imperiali kvote**, eller Imperiali forholdstall, er en formel som brukes til å finne antall stemmer som trengs ved noen typer forholdstallsvalg, da sammen med største brøks metode i et proporsjonalt system med listevalg. Imperiali kvote skiller seg fra Imperialis metode ved at sistnevnte er bruker høyeste gjenværende stemmetall, og er til forveksling lik d'Hondts metode bortsett fra at deletallet 1 fjernes slik at man deler på 2, 3, 4 osv. Begge er oppkalt etter den Belgiske senatoren Pierre Imperiali.

Metoden brukes lite, men brukes i Ecuador og ved regionalvalg i Belgia. Italia brukte Imperiali kvote fra 1946 til 1993.

I et system der mange partiet får akkurat nok stemmer til å nå Imperiali kvoten, så kan denne metoden fordele flere seter enn det er plasser å fylle. Det kan ikke skje ved bruk av Hare kvote eller Droop kvote. Dersom det skjer må man velge en større kvote, som Droop kvoten. Når det ikke skjer vil Imperiali kvoten favorisere store partier over små.

## Formel
Imperiali kvote =  \frac{\mbox{Antall gyldige stemmer}}{\mbox{Antall seter +2} } 

* *Antall gyldige stemmer* er antallet korrekt utfylte stemmer avgitt ved et valg.
* *Antall seter* er antall posisjoner som skal fylles i valget.

## Eksempel med STV
I et valg kan 3 kandidater kjemper om 2 seter: Kåre, Gro, Kjell Magne. Det er 102 velgere, der 2 stemmer er ugyldige.

Det er 100 gyldige stemmer og 2 seter, så Imperiali kvoten blir:
: \frac{100}{2+2} = 25 

I første opptellingsrunde er preferansene de følgende:
* Kåre: 60
* Gro : 14
* Kjell Magne: 26

Kåre har over 25 stemmer og når kvoten. Han velges direkte, og har 35 overflødige stemmer som overføres til Gro. Kjell Magne når også kvoten, og blir derfor også valgt i første runde.

Det blir derfor ingen andre opptellingsrunde, og de 14 førstestemmene og 35 overførte stemmene kommer ikke til nytte selv om dette er flere enn Kjell Magnes 26.

## Fordeler og ulemper
Imperiali kvote er mindre enn Droop og Hare kvote, og flere kandidater når derfor kvoten, noe som gir færre opptellingsrunder. Imperiali kvote er mindre proporsjonal enn Droop og Hare kvote, og favoriserer store partier. De samme stemmetallene og bruk av Hare kvote gjør også at Kjell Magne blir valgt, mens med Droop gjør at Gro blir valgt. Dette skjer til tross for at Imperiali normalt favoriserer store partier mer enn Droop, og er et utslag av den lave kvoten.

## Se også
* Droop kvote
* Hare kvote
* Forholdstallsvalg

## Referanser
Upp till dans

**Upp till dans** er en serie samlealbum med svenske danseband utgitt av avisene *[[Aftonbladet]]* og  *[[Expressen]]* i 2009 og 2012.

## Album
*Upp till dans (Kikki Danielsson-album)
*Upp till dans (Lotta Engberg-album)
*Upp till dans (Vikingarna-album)
Kari Trestakk

***Kari Trestakk*** er et undereventyr nedskrevet av Peter Christen Asbjørnsen fra muntlig kilder i Røyken og gjengitt første gang i *[[Norske Folkeeventyr]]* fra 1843. 

Eventyret, som i andre varianter kalles *[[Askepott]]* eller *Cinderella*, er kjent i 50 oppskrifter i Norge og er et av de mest kjente og populære i eurasisk eventyrtradisjon. Mens Askepott i brødrene Grimms samling fra 1812 har henvisninger til det gamle tyske føydalsamfunnet med borger og slottsball, møter det norske bondesamfunnets Kari Trestakk kongssønnen utenfor kirken under og etter gudstjenesten. En annen variant som Asbjørnsen og Moe samlet inn, og utga i 1852, er eventyret om *[[Lindedronningen]]*. 


File:Kari Træstakk-Barne-Eventyr(1915)p044.jpg|«Langt om længe kom de til en guldskog.»


## Se også
* Askepott

## Referanser
Gymnastikk under Europalekene 2015 – Turn Mangekamp menn

**Mangekamp apparatturn for menn under [[Europalekene 2015]]** i Baku.

## Eksterne lenker
* Offisiell resultatliste
François Christophe Kellermann

**François Christophe Kellermann** eller **de Kellermann** (født 28. mai 1735 i Strasbourg, død 23. september 1820 i Paris) var en fransk militær, utnevnt til hertug av Valmy i 1808 og marskalk av Frankrike i 1804. Han var far til generalen François Étienne Kellermann.

## Liv og virke
### Bakgrunn
François Christophe Kellermann nedstammet fra en saksisk slekt som lenge før hans fødsel hadde slått seg ned i Strasbourg og blitt elevert til adelsstanden. Hans far var Christoph Edler von Kellermann og moren den slesisk-saksiske baronesse Marie Magdalene von Dyhrn. Han var i slekt med den fremstående saksiske general og krigsminister Georg Karl Freiherr von Dyhern (1710–1759).

Rundt 1769 giftet han seg med markise Marie Anne de Barbé-Marbois, en søster av François Barbé-Marbois. De fikk ett barn, sønnen François-Etienne de Kellermann, 2. hertug av Valmy.

### Militær
Kellermann tok i 1750 tjeneste ved et fransk regiment og ble under syvårskrigen forfremmet til offiser. Ved utbruddet av den franske revolusjon i 1789 var han generalmajor, sluttet seg henført til revolusjonen og beskyttet i 1792 i spissen for Moselle-arméen Alsace og Lorraine. Da han imidlertid ble tvunget til retrett forente han den 19. september samme år sine styrker med Charles François Dumouriezs, hvorpå han dagen etter beseiret prøysserne i slaget ved Valmy.

I desember 1792 fikk han overkommandoen over Alpe-arméen, beleiret i 1793 det mot nasjonalkonventet opprørske Lyon, men ble fengslet i oktober, og ble befridd først i november 1794 etter skrekkveldets fall. Han overtok atter befalet over Alpe-arméen, men måtte 1797 tre tilbake for Napoléon Bonaparte og førte deretter bare reserveavdelinger.

Napoléon utnevnte ham til senator, marskalk av Frankrike og hertug av Valmy. Likevel sluttet Kellermann seg i 1814 til den bourbonske restaurasjon og ble pair av Frankrike.

## Referanser


## Litteratur
* Désiré Lacroix: *Die Marschälle Napoleons I.* Übertragen von Oskar Marschall von Bieberstein. Schmidt & Günther, 1898.
* Carl Bleibtreu: *Marschälle, Generale, Soldaten Napoleons I.* 2. Auflage. Schall, Berlin vor 1911.
* 
* Hermann Meynert, *Neuer Plutarch*, S.84f

## Eksterne lenker
* 
* Om François Christophe Kellermann, fra *[[Encyclopædia Britannica]]*, bind 15, utgitt 1911
BlåCompaniet

**BlåCompaniet** er et norsk bluesband fra Troms. Bandet ble etablert i 2010 og spiller egne låter og coverversjoner av kjente blueslåter. I 2014 ga bandet ut sin første plate *Rubbel og bit* og har spilt i morgensendingene til NRK Troms via P1. Bandet spiller i både små og store scener blant annet i Troms og Nordland, og har hatt oppdrag i utlandet. Bandets låtskrivere var Svein Arild Berntsen og tidligere Blått & Rått-gitarist Steinar Steffensen.

## ''Rubbel og bit''
1. august 2014 gav de ut debutalbumet *Rubbel og bit*. Albumet ble først utgitt lokalt i Finnsnes og resten av Troms-distriktet og fra 6. august 2014 tilgjengelig fra strømmetjenester. Albumet består utelukkende av egenkomponerte låter av Svein Arild Berntsen, Steinar Steffensen og et bidrag fra den nordnorske forfatteren Bjørn Nitteberg. Albumet ble produsert av Ronald Alertsen.

## Medlemmer
### Nåværende
* Svein Arild Berntsen – vokalist, munnspill, låtskriver (2010–)
* Steinar Steffensen – gitarist, kor, låtskriver (2010–)
* Bengt Karlsen – piano, trekkspill, kor (2010–), trommer (2010–2017)
* Odd-Eivinn Vaeng – bass, kor (2017–)
* Morten Sørgård – trommer (2021–)

### Tidligere
* Trond Lande – bass, kor (2010–2014)
* Steve Andrews – bassist, kor (2014–2016)
* Geir Benn Fjellberg – trommer (2017–2021)

## Diskografi
* *Plommå i egget* (2013, EP)
* *Rubbel og bit* (2014)

## Referanser
Cracker Jack

**Cracker Jack** er en amerikansk snacks som er laget av popcorn og peanøtter.

Andre ingredienser er smør og honning (kan erstattes med sirup)

Det første selskapet som produserte Cracker Jack var The Cracker Jack Company, som senere ble kjøpt opp av Borden i 1964. Borden solgte i 1997 senere varemerket videre til Frito-Lay (som var en av de store budgiverne da The Cracker Jack Company ble solgt i 1964).

## Referanser

## Eksterne lenker
*
Mosaic (nettleser)

**NCSA Mosaic** eller **Mosaic** er en nettleser. Den er kreditert for å popularisere verdensnettet. Den var også en klient for diverse protokoller som FTP, NNTP, og gopher. Nettleseren fikk navnet sitt fra navnene på protokollene som den støttet.  Brukergrensesnittets intuitive bruk, nettleserens port til Windows og lette installering gjorde at dens populæritet økte fort, til og med på Microsofts operativsystemer. Mosaic var også den første nettleseren som viste bilder sammen med tekst istedenfor å vise bilder i separate vinduer. Selv om Mosaic blir ofte beskrevet som den første grafiske nettleseren, men både Erwise og ViolaWWW var tidligere ute.

Mosaic ble utviklet av National Center for Supercomputing Applications (NCSA) ved University of Illinois Urbana-Champaign sent i 1992. NCSA ga ut nettleseren i 1993, og den ble offisielt avviklet 7. januar 1997. Men nettleseren kan fortsatt lastes ned fra NCSA.

1994 forlot Marc Andreessen utviklingsteamet ved NCSA og grunnla Netscape Communications sammen med andre. Der ble Netscape Navigator utviklet, også av mange tidligere Mosaicansatte, selv om Netscape ikke delte noen kode med Mosaic. Netscape sin kode ble senere til Mozilla Firefox. Fra 1995 begynne Mosaic å tape mye av nettlesermarkedet til Netscape, og hadde i 1997 bare en liten del av markedet, og da ble prosjektet avviklet. Microsoft kjøpte lisensen til nettleseren for å skape Internet Explorer i 1995, de første 6 versjonene var markert med teksten "Basert på NCSA Mosaic" i informasjonsboksen.

## Referanser


## Eksterne lenker
*
Stor-Syria

**Stor-Syria** (arabisk: سوريّة الكبرى), også kjent som «**naturlige Syria**» (arabisk: سوريّة الطبيعية) og **Bilad ash-Sham** (بلاد الشام), er en hypotetisk stat som forener den fruktbare halvmåne. Begrepet betegner også gjenopprettingen av Det arabiske kongedømmet Syria. Det erklærte området strekker seg omtrent over den gamle kalifatprovinsen Bilad al-Sham, og utgjorde Øst-Middelhavet eller Levanten og Vest-Mesopotamia ved arabernes gullalder.

Det førislamske hellenistiske navnet for regionen Syria ble brukt av osmanene for Syria Vilajet fram til Det osmanske rikets fall i 1918. Bølgen av arabisk nasjonalisme i området utviklet seg til opprettelsen av et nytt Stor-Syria i den franskstyrte okkuperte administrasjonen, og ble erklært som «Hasjimittkongedømmet» i mars 1920; kongedømmet hevdet utbredelse over hele Levanten. Etter den fransk-syriske krigen i juli 1920 beseiret franske styrker den nyerklærte staten, og inntok Damaskus. Området ble deretter delt mellom britiske og franske mandater, til Stor-Libanon, forskjellige syriske stater, Palestina-mandatet og Transjordan. De syriske statene ble gradvis forent til Den syriske stat, og ble uavhengig som Republikken Syria i 1946.

## Se også
 
*Sykes-Picot-avtalen
*Det syriske sosialistiske nasjonale parti
*ISIL
*Mashriq eller Levanten
*Stor-Libanon

## Referanser


## Litteratur
* Pipes, Daniel (1990). *Greater Syria: the History of an Ambition*. New York: Oxford University Press. viii, 240 p., ill. with b&w photos and maps. ISBN 978-0-19-506022-5 pbk.; alternative ISBN on back cover, 0-19-506002-4

## Kilder
*Artikkel «Al-Sham» i Encyclopedia of Islam av C.E. Bosworth, volum 9, s.&nbsp;261 (1997).
*Dictionary of Modern Written Arabic av Hans Wehr (4. utgave, 1994).
Forsvarsloven

**Forsvarsloven** (full tittel **lov om verneplikt og tjeneste i Forsvaret m.m.**) er en norsk lov som regulerer verneplikten, hvem som har tjenesteplikt i Forsvaret og omfanget av tjenesteplikten. 

Loven ble sendt på høring 19. juni 2015 og erstattet da den trådte i kraft 1. juli 2017 fire lover: vernepliktsloven, heimevernloven, forsvarspersonelloven og militærnekterloven.

Arbeidet med loven var en del av utviklingsprosjektet «Klare lover for innbyggerne», ledet av Kommunal- og moderniseringsdepartementet, hvor et av formålene er å utforme lovene i et klart og forståelig språk. Prosjektet inngår i Solberg-regjeringens satsingsområde «En enklere hverdag for folk flest».

I 2021 ble det gjort endringer i loven for å opprette Klagenemnda for kompensasjon og billighetserstatning for psykiske belastningsskader som følge av deltakelse i internasjonale operasjoner og fastsette regler om bistand fra Forsvaret til andre beredskapsaktører enn politiet.

## Referanser


## Eksterne lenker
* Forsvarsloven
Hans Ernst Karl von Zieten

**Hans Ernst Karl, Graf von Zieten** (født 5. mars 1770 i Dechtow i markgrevskapet Brandenburg, død 3. mai 1848 i Warmbrunn) var en offiser av den prøyssiske armé under Napoleonskrigene.

## Liv og virke
### Bakgrunn
Han var sønn av Ernst Dietrich von Zieten (1739–1798), *Herr auf Dechtow*, og hans hustru Charlotte Sophie Margarethe, født von Moeller.

### Militær karriere
I felttogene mot Napoleon gjorde han det godt som kavalerifører og korpsfører. Hans militære fremganger innbragte ham den 18. februar 1809 en førtidig forfremmelse til oberst. Etter forslag fra Gerhard von Scharnhorst ble han medlem av en kommisjon for «Avskaffelse av kavaleri-eksersisregimentet». Den 20. mars 1813 ble han generalmajor. Den 26. mai 1813 klarte han ved stor fremgang å styrke prøyssernes anseelse forut for våpenhvilen ved Poischwitz: Han kunne ved Haynau lokke den franske general Nicolas-Joseph Maisons styrker inn i et bakhold og beseiret dem; dermed lettet han de allierte styrkers tilbaketrekning fra Bautzen til Liegnitz. For dette ble han tildelt Jernkorset av I. klasse.

I kampene i Frankrike i 1814 utrettet han noe lignende under slaget ved Laon, der han kom seg rundt motstanderen og dermed var med på å sikre seieren. Hans skvadroner klarte samtidig å sikre seg storparten av motstanderens skyts og ammunisjonsvogner.

#### Kampene i 1815
Under opptakten til Waterloo i 1815 kommanderte generalløytnant von Zieten det prøyssiske I. korps. Korpset utkjempet en oppholdende kamp mot franskmennene den 15. juni, og var tungt engasjert mot de franske styrker den påfølgende dag i slaget ved Ligny, og igjen to dager senere den 18. juli i slaget ved Waterloo.  I en situasjon der hertugen av Wellingtons sterkt pressede styrker stod i fare for å bli overrent, klarte Zieten å komme til unnsetning fra øst. Dette angrepet kan ha vært det som snudde et sannsynlig nederlag til seier over Napoleon. 

Den 1. kjempet Zietens I. korps i slaget ved Issy rett utenfor Paris' murer. Ved slutten av felttoget den 7. juli ble hans korps gitt æren av å være den første koalisjonsstyrke til å marsjere inn i Paris.

Kong Fredrik Vilhelm III av Preussen gav Zieten tittelen *Graf*, eller greve, den 3. september 1817. I en alder av 69 år ble han forfremmet til  *[[Generalfeldmarschall]]* den 9. september 1839. 

Zieten døde i Warmbrunn.

## Litteratur
* Kurt von Priesdorff: *Soldatisches Führertum*, Band 4, Hanseatische Verlagsanstalt Hamburg, S. 253-260
* Jürgen Hahn-Butry (utg.): *Preußisch-deutsche Feldmarschälle und Großadmirale*. Safari, Berlin 1937.
* 

## Referanser


## Eksterne lenker
* Eintrag über Hans Ernst Karl von Zieten i Kalliope (Datenbank)
* Hans Ernst Karl von Zieten in EPOCHE NAPOLEON
Björn Engels

**Björn Lionel G. Engels** (født 1994) er en belgisk fotballspiller som spiller for .

Han debuterte for Club Brugge i Europaligaen mot . Han ble byttet inn ved pause. Ett minutt etter at han ble byttet inn scoret han et selvmål. Han debuterte i Jupiler Pro League den 4. august 2013 mot . Han spilte hele kampen og scoret det første målet i en kamp de vant 2-1.

## Landslaget
Han ble tatt ut i s EM-tropp til EM i Frankrike 2016.

## Referanser


## Eksterne lenker
* 
* Belgium stats
Gournia

**Gournia** var en antik havneby fra minoisk tid på nordre Kreta nær Agios Nikolaos. Gournia ble anlagt ca. 2700-1450 f.kr.
Mashrek

**Mashrek** (arabisk: مشرق), også skrevet **Mashreq** og **Mashriq** er den østlige delen av den arabiske verden. Dette omfatter blant andre landene Libanon, Palestina, Jordan Syria, og Egypt. Området, sammen med følgebegrepet *[[Maghreb]]* – som betegner områdene vest for Nilen – utgjør mesteparten av den arabiske verden, og huser ca. 1,7% av verdens befolkning.

Mashrek-området huser flere pilegrimssteder, og noen muslimer anser stedet som et sted med stor religiøs legitimitet. Mashrek-lærdom blir også høyt ansett av lærde fra Mahgreb.

## Etymologi
Navnet kommer av det arabiske verbet «*sharaqa*» (شرق), som betyr «å skinne», «opplyse», eller «stråle», samt «å stå opp». Navnet refererer til retningen solen står opp fra, nemlig øst, og kan oversettes til «soloppgangens land».

## Se også
*Den fruktbare halvmåne
*Sivilisasjonens vugge
*Stor-Syria
*Levanten
*Maghreb
*Mesopotamia

## Referanser
Teylingen

**Teylingen** er en kommune i Nederland i provinsen Zuid-Holland.

## Referanser




## Eksterne lenker
* Kommunens nettside
Rafaela De Miranda Travalao

**Rafaela De Miranda Travalao** (født 18. august 1988), bedre kjent som **Rafinha** eller **Rafaela**, er en brasiliansk kvinnelig fotballspiller og spiller i posisjonen midtbane. Hun spiller pêr 2015 for klubblaget Boston Breakers og det brasilianske kvinnelandslaget. Hun fikk plass i den endelige troppen til VM i fotball for kvinner 2015 som ble arrangert i Canada, etter at Erika måtte melde forfall etter en kneskade. Rafinha startet på benken i alle de fire kampene (tre gruppespillkamper og en sluttspillkamp) i VM-turneringen, men fikk to innhopp mot henholdsvis Sør-Korea og Costa Rica.

## Referanser


## Eksterne lenker
* 
*  Rafinha  på Spox.com
*  Rafaela de Miranda Travalao på SoccerPunter.com
*  Rafaela på WorldFootball.net (viser ufullstendig kampoversikt)
Frederick Adam

**Frederick Adam** (født 17. juni 1784 i Skottland, død 17. august 1853 i London) var en britisk general som spilte en viktig rolle under slaget ved Waterloo.

## Liv og virke
Han var fjerde sønn av William Adam of Blair Adam og hans hustru Eleanora, datter av Charles Elphinstone, 10. Lord Elphinstone.

Adam ble utdannet ved artilleriskolen i Woolwich og fikk allerede i 1795 patent som fenrik og i 1796 som løytnant. Som 14-åring trådte han inn i aktiv tjeneste, og tjenestegjorde under Ralph Abercromby i felttogene i Nederlandene og Egypt. Han ble major i 1803 og oberstløytnant i 1804. Fra 1806 til 1811 var han stasjonert på Sicilia, og i 1812 og 1813 i Spania, der han ble alvorlig såret ved Alicante og senere lettere såret ved et ordal.

I 1815, da han var blitt 31 år, ble han generalmajor, og under slaget ved Waterloo kommanderte han *3rd (Light) Brigade*, den brigade som slo tilbake det siste og avgjørende angrep som Napoleons keisergarde forsøkte mot koalisjonsstyrkene. 

Fra 1824 til 1832 var han Lord-høykommissær i De joniske øyers forente stater, der han gjorde seg særlig fortjent ved offentlige byggearbeider på Korfu. Fra 1832 til 1837 var han guvernør i Madras. Han ble utnevnt til general i 1846.

Adam var storkorsridder (GCB) Order of the Bath og storkorsridder (GCMG) av Order of St. Michael and St. George.

## Referanser


## Eksterne lenker
* ''Classic Encyclopedia''
Hostilianus

**Hostilianus** (latin: *Gaius Valens Hostilianus Messius Quintus Augustus*; engelsk: *Hostilian*; født 230?, død 251) var romersk keiser i 251. Han var sønn av den framtidige keiser Decius. Han var også den yngre bror av med-keiser Herennius Etruscus. Hostilianus ble den første keiseren på 40 år som døde av naturlige årsaker da pesten nådde Roma.

## Liv og virke
Hostilianus ble født i Sirmium (i dag Sremska Mitrovica, Serbia) i Illyricum. Hans far var Decius og hans mor var dennes hustrus Herennia Cupressenia Etruscilla. Han hadde en eldre bror ved navn Herennius Etruscus.

Etter at hans far ble forfremmet til den romerske keisertronen, ble Hostilianus behandlet som en keiserlig fyrste, men han ble alltid holdt i skyggen av sin bror Herennius som hadde privilegiene av å være eldre og arving. I begynnelsen av 251 opphøyde Decius sin sønn Herennius til med-keiser, og Hostilianus etterfulgte ham som *princeps iuventutis* («ungdomsfyrste»).

Decius og Herennius dro deretter ut på et krigstokt for å straffe den gotiske høvdingen Cniva (Kniwa) for angrep over grensen langs elven Donau. Hostilianus ble værende igjen i Roma grunnet hans manglende erfaring. Keiserinne Herennia ble navngitt som fungerende regent.

Krigen mot goterne ble en katastrofe. Både Herennius og Decius ble drept i slaget ved Abrittus og ble de første to keiserne som ble drept av en utenlandsk hær i kamp. Den romerske hæren ved Donau utropte Trebonianus Gallus som ny keiser, men Roma anerkjente Hostilianus' rett som kronprins. Ettersom Gallus var en respektert hærfører var det frykt for enda en innbyrdeskrig om etterfølgelsen som keiser, til tross for det faktum at Gallus valgte å respekterte avgjørelsen til det romerske senatet og adopterte Hostilianus. Men senere i 251 nådde et pestutbrudd Roma, Cyprianus' pest, og Hostilianus var en av de mange som døde i epidemien. Han ble den første keiseren på 40 år som døde av naturlige årsaker, den ene av kun 13. Hans død åpnet veien for styret til Gallus sammen med hans sønn Volusianus. Keiserinne Herennia ble avsatt.

## Referanser


## Eksterne lenker
*
James Kempt

**James Kempt** (født 1765 i Edinburgh i Skottland, død 20. desember 1854 i London) var en britisk offiser som tjenestegjorde i den britiske armé i Nederlandene, Egypt, Italia og Nord-Amerika. Han var med og kjempet i den spanske selvstendighetskrig og er blitt særlig husket for å ha ledet en britisk brigade i slaget ved Waterloo under napoleonskrigene. 

Etter krigen ble Kempt kolonitjenestemann. Han var guvernør i Nova Scotia fra 1820 til 1828 og generalguvernør i Britisk Nord-Amerika fra 1828 til 1830. Han ble utnevnt til general i 1841.

## Litteratur
*
Omoniaplassen

**Omonoiaplassen** (gresk: Πλατεία Ομονοίας, *Plateía Omonoías*), ofte bare referert til som ***Omonia,*** er en sentral plass i Athen. Den markerer det nordlige hjørne av Athens sentrum, fastsatt I Athens byplaner fra 1800-tallet. Den er en av byens viktigste trafikk-knutepunkter med Omoniastasjon på Athens undergrunnsbane under plassen.

Omoniaplassen er en av de eldste plassene i byen og et viktig shoppingsenter. Den ligger i sentrum av byen hvor seks av byens viktigste gater møtes.

## Navnet
Plassen ble tegnet og bygget i 1846, og det opprinnelige navnet var *Plateia Anaktoron* (Slottsplassen) fordi, i henhold til opprinnelige byplan for Athen i 1834, foreslått av arkitektene Stamatios Kleanthis og Eduard Schaubert, var området tiltenkt brukt for bygging av slottet (anaktora). Senere ble plassen omdøpt til *Othonos Square* for å ære kong Otto etter at Otto ble avsatt. I 1862 fikk den sitt endelige navn «Omonoia Square», fordi det var her at lederne av de opposisjonelle politiske fraksjoner avla ed på fred (omonia), for å stoppe fiendtlighetene.

## Endringer i design
Sist på 1800-tallet fikk plassen flere formative forandringer. Trær ble plantet over hele plassen. En mangekantet plattform ble plassert midt på plassen og belysning ble installert. Omonoiaplassen var et sentrum hvor folk møttes og det sosiale liv trivdes. Den var også jernbanens sentrale stasjon og rundt plassen var det mange hoteller.

Fra 1925 til 1930 ble undergrunnsbanen mellom Pireus og Athen bygget, noe som krevde ytterligere endringer for plassen. Omonoiapassen ble sirkulær og marmorstøtter ble plassert ved inngangen til undergrunnsstasjonen. Plassen begynte å ligne på europeiske plasser. Den fikk en viktig kommersiell betydning. På grunn av undergrunnsbanen ble det også nødvendig med et underjordisk ventilasjonssystem. I 1931 foreslo Athens borgermester at det skulle plasseres åtte skulpturer som skulle representere de mytoligiske Muser for å dekke åpningene over sjaktene til ventilasjonssystemet. Selv om problemet ble løst, tilfredsstilte ikke resultatet athenernes estetiske forventninger og statuene ble fjernet.

1950-tallet var en periode for modernisering av Athen og følgelig ble mange publikumsområder modernisert. I 1954 fikk Omonoiaplassen banker, forretninger og et postkontor.

## Galleri

Fil:Two of the most recognizable buildings in Omonoia Square. The Bagkeion Mansion (Μπάγκειον) building on the left and the Megas Alexandros (Μέγας Αλέξανδρος) building on the right..JPG|To av de mest synlige bygningene på plassen: *Bagkeion mansion* (veste) og *Megas Alexandros* Hotel (arkitekt Ernst Ziller)
Fil:Omonia square -1890.jpg|Omonoiapassen 1890
Fil:The Omonia square in Athens, 1932.jpg|Omonoiapassen 1925
Fil:Athens, Greece1950's.jpg|Omonoiapassen på 1960-tallet
Fil:Athens, Omonia Square at 60s.jpg|Omonoiapassen på 1960-tallet
Fil:Athens Omonoia square W view.jpg|Utsikt over plassen
Fil:Omonoia-Athens4.jpg|Plassen om natten
Fil:Πλατεια Ομονοιας, 2013.jpg|Omonoiaplassen  2013


## Eksterne lenker
* 
* Gamle bilder fra Omonoia Square.
Gymnastikk under Europalekene 2015 – Rytmisk gymnastikk ball

**Ball Rytmisk gymnastikk under [[Europalekene 2015]]** i Baku

## Eksterne lenker
* Offisiell resultatliste